Η επίδραση των αναστολέων τυροσινικής κινάσης στην αύξηση παιδιών και εφήβων με χρόνια μυελογενή λευχαιμία» Συστηματική ανασκόπηση
Creators: name: Κατσαρού, Δήμητρα Κωνσταντίνου
Publisher: name: Aristotle University of Thessaloniki
Year: 2023
Subjects: Χρόνια Μυελογενής Λευχαιμία
Αυξητική Ορμόνη
Αναστολείς Τυροσινικής Κινάσης
Παιδιά
Έφηβοι
Διαταραχή αύξησης
Chronic Myeloid Leukemia
Growth Hormone
Tyrosine Kinase Inhibitors
Children
Adolescents
Growth failure

description: Η Χρόνια Μυελογενής Λευχαιμία (ΧΜΛ) ανήκει στα μυελοϋπερπλαστικά νεοπλάσματα και προκύπτει από την κλωνική υπερπαραγωγή του αρχέγονου αιμοποιητικού κυττάρου. Κεντρικό ρόλο στην παθογένεση της νόσου διαδραματίζει το χρωμόσωμα Φιλαδέλφεια (Ph) και το γονίδιο BCR/ABL. Προσβάλλει άτομα οποιασδήποτε ηλικίας, με μεγαλύτερη επίπτωση στην πέμπτη και έκτη δεκαετία της ζωής. Αποτελεί σπάνιο παιδιατρικό νόσημα και αντιστοιχεί περίπου στο 2-3% των λευχαιμιών σε παιδιά μικρότερα των 15 ετών και στο 9% των λευχαιμιών σε εφήβους 15-19 ετών. Αποτέλεσμα της μικρής επίπτωσης του νοσήματος στην παιδική και εφηβική ηλικία είναι τα ανεπαρκή δεδομένα στην θεραπευτική φαρέτρα των παιδιάτρων. Ως εκ τούτου χρησιμοποιούνται ευρέως οι κατευθυντήριες οδηγίες και τα θεραπευτικά πρωτόκολλα των ενηλίκων στον παιδιατρικό πληθυσμό χωρίς επαρκή επιστημονικά δεδομένα για την ασφάλεια τους και τις απώτερες επιπλοκές τους. Επανάσταση στο θεραπευτικό πλάνο της ΧΜΛ έφερε η ανακάλυψη των Αναστολέων Τυροσινικής Κινάσης (Tyrosine Kinase Inhibitors:TKI’s). Δύο δεκαετίες μετά την έγκριση της πρώτης γενιάς TKI’s (ιματινίμπη) για χρήση στον παιδιατρικό πληθυσμό, οι μακροπρόθεσμες επιπλοκές αυτών των θεραπειών στα παιδιά και τους νεαρούς ενήλικες παραμένουν ασαφείς. Η θεραπεία με TKI’s ξεκινά συνήθως πριν ή κατά την διάρκεια της εφηβείας με επιζήμιες επιπλοκές στην ομαλή σωματική αύξηση των παιδιών και των εφήβων. Οι τυροσινικές κινάσες διαδραματίζουν καθοριστικό ρόλο στην έκκριση της αυξητικής ορμόνης (GH) από την υπόφυση καθώς και στην έκκριση του ινσουλινόμορφου αυξητικού παράγοντα τύπου 1 (IGF-1) και της δεσμευτικής πρωτεΐνης 3 του ινσουλινόμορφου αυξητικού παράγοντα (IGFBP-3) από τους περιφερικούς ιστούς. Οι διαταραχές στον άξονα της αυξητικής ορμόνης (GH) και του ινσουλινόμορφου αυξητικού παράγοντα τύπου 1 (IGF-1) είναι ένας από τους μηχανισμούς που εξηγούν την επίδραση των αναστολέων τυροσινικής κινάσης (TKIs) στην αύξηση. Γι’ αυτό ακριβώς ο προληπτικός ενδοκρινικός έλεγχος παιδιών και εφήβων με ΧΜΛ που πρόκειται να ξεκινήσουν θεραπεία με έναν TKI’s, είναι υψίστης σημασίας. Στόχος της παρούσας εργασίας αποτελεί η εκτενής μελέτη των παθογενετικών μηχανισμών των TKI’s που οδηγούν σε διαταραχή της σωματικής αύξησης.
description: Chronic Myeloid Leukemia (CML) belongs to the myeloproliferative neoplasms and arises from the clonal overproduction of primitive blood cells. The Philadelphia chromosome (Ph) and the BCR/ABL gene play a central role in the pathogenesis of the disease. It affects individuals of any age, with a higher incidence in the fifth and sixth decade of life. It is a rare pediatric disease, accounting for approximately 2-3% of leukemias in children under 15 years old and 9% of leukemias in adolescents aged 15-19 years old. Due to the low incidence of the disease in childhood and adolescence, there is insufficient data in the therapeutic arsenal for pediatric patients. Therefore, adult guidelines and therapeutic protocols are widely used in the pediatric population without sufficient scientific evidence regarding their safety and long-term complications. The discovery of Tyrosine Kinase Inhibitors (TKIs) revolutionized the treatment plan for CML. Two decades after the approval of the first generation TKIs (imatinib) for use in the pediatric population, the long-term complications of these therapies in children and young adults remain unclear. TKI therapy usually starts before or during adolescence, with detrimental complications on the normal physical growth of children and adolescents. Tyrosine kinases play a crucial role in the secretion of growth hormone (GH) from the pituitary gland, as well as the secretion of insulin-like growth factor 1 (IGF-1) and insulin-like growth factor binding protein 3 (IGFBP-3) from peripheral tissues. Disorders in the growth hormone (GH) axis and insulin-like growth factor type 1 (IGF-1) are one of the mechanisms that explain the effect of tyrosine kinase inhibitors (TKIs) on growth. That is why the preventive endocrine evaluation of children and adolescents with CML who are about to start TKI therapy is of utmost importance. The aim of this study is to extensively investigate the pathogenic mechanisms of TKIs that lead to growth disorder.